**Ciele a program Združenia stredného školstva**

**Odborového zväzu pracovníkov školstva a vedy na Slovensku**

**na rok 2024**

1. Prostredníctvom aktívnej účasti zástupcov Združenia stredného školstva v pracovných komisiách, radách a iných orgánoch upevňovať rešpektovanú pozíciu Odborového zväzu pracovníkov školstva a vedy na Slovensku i Združenia stredného školstva pre skvalitnenie sociálneho dialógu a zlepšenie dôstojných pracovných podmienok zamestnancov školstva,
2. S predstaviteľmi Ministerstva školstva, vedy, výskumu a športu SR , Ministerstva práce, sociálnych vecí a rodiny a tiež zriaďovateľmi stredných škôl, špeciálnych škôl, školských zariadení, RC a centier pre deti a rodiny viesť dialóg a presadzovať oprávnené požiadavky profesijných sekcií gymnázií, stredných odborných škôl, špeciálnych škôl, školských zariadení, THP , nepedagogických zamestnancov, RC aj centier pre deti a rodiny,
3. Činnosť profesijných sekcií zamerať na získanie odborných návrhov a pripomienok k aktuálnym otázkam a zákonom týkajúcich sa stredného školstva,
4. Zorganizovať pracovné stretnutia zamerané na získanie vecných informácií o pripravovaných opatreniach a možnosť uplatnenia pripomienok zameraných na pozitívnu zmenu odmeňovania zamestnancov, pracovno-právnych otázok, sociálnych otázok a kvalitu vzdelávacieho systému,
5. Spracovať metodický materiál o činnosti ZSŠ a OZ PŠaV zameraného na stabilizovanie členov zväzu a získavanie mladých členov do odborov,
6. Pravidelne navštevovať ZO prostredníctvom rád ZO na stabilizovanie členskej základne a získavanie nových členov. Podporovať získavanie mladých ľudí do radov OZ PŠaV na Slovensku a aktívne podporovať zástupcov mladých členov v jednotlivých výboroch, zorganizovať spoločné stretnutie komisie mladých v rámci ZSŠ
7. Priebežne komunikovať a spolupracovať so ŠIOV, NIVAM a predstaviteľmi reprezentatívnych zamestnávateľských asociácií v strednom školstve,
8. Zefektívniť spoluprácu s partnerskými odborovými organizáciami, získavanie informácií a pozitívnych skúseností z činnosti iných odborových zväzov na Slovensku, ako aj zahraničných odborových zväzov pre oblasť školstva a zamestnancov v školstve,
9. Sledovanie príjmov členských príspevkov na ZSŠ a financovanie činnosti Združenia stredného školstva so zreteľom na efektívne a úsporné hospodárenie,
10. V súčinnosti so špecialistami zväzu pre otázky BOZP sa zamerať na dôsledné zabezpečenie dodržiavania BOZP na pracoviskách a realizovať vzdelávanie pre zástupcov zamestnancov pre otázky BOZP.